Bogdan Bogdanović

Bogdan Bogdanović (født 18. august 1992 i Beograd) er en serbisk basketballspiller som spiller for Los Angeles Clippers.

Han representerte landet sitt under Sommer-OL 2016 i Rio de Janeiro, der han tok sølv i herrenes turnering . Han var også med og tok sølv i Basketball VM for Serbia i 2014 i Spania og i 2023 i sluttspillet som ble arrangert i Filippinene, Japan og Indonesia.

Bogdan Bogdanović startet sin basketballkarriere som juniorspiller for SKK Zvesdara. Som profesjonell har han spilt for Partizan Beograd i perioden 2010 til 2014, før han ble solgt til tyrkiske Fenerbahçe for 1,3 millioner euro.

I 2017 gikk ferden videre til NBA, nærmere bestemt Sacramento Kings, hvor han fikk sin debut 23. oktober 2017 mot Phoenix Suns. Bogdanović noterte seg for 12 poeng, 3 rebounds og 2 assist i løpet av 25 spilleminutter i den kampen. 

I november 2020 signerte Bogdanović en fireårskontrakt med Atlanta Hawks, til en verdi av $72 millioner. I mars 2023 signerte han en fireårsforlengelse av sin kontrakt med Atlanta Hawks til en verdi av $68 millioner amerikanske dollar.

Den 11. desember 2023 noterte Bogdanović seg for sin til da høyeste poengsum i en kamp i NBA med sine 40 poeng i 129-122 tapet mot Denver Nuggets. Av de 40 poengene var det ti trepoengere, og med det ble han den første Hawks-spilleren i historien til å notere seg for 40 poeng og 10 3-poengere i en kamp. 

 Referanser 

 Eksterne lenker 


Kategori:Serbiske basketballspillere
Kategori:Olympiske sølvmedaljevinnere for Serbia
Kategori:Deltakere for Serbia under Sommer-OL 2016
Kategori:Basketballspillere under Sommer-OL 2016
Kategori:Medaljevinnere under Sommer-OL 2016
Kategori:Deltakere for Serbia under Sommer-OL 2024
Kategori:Basketballspillere under Sommer-OL 2024
Kategori:Medaljevinnere under Sommer-OL 2024
Kategori:Personer fra Beograd
Kategori:Olympiske medaljevinnere i basketball